Sandis Prūsis

Sandis Prūsis (dzimis  Ventspilī) ir bijušais latviešu bobslejists, pēc pilota karjeras beigām — treneris. Divkārtējs Eiropas čempions četriniekiem pārstāvot Latviju. Tagad bobsleja treneris, no 2006. gada bija Latvijas bobsleja izlases galvenais treneris. Amatu atstāja 2025. gadā.

S. Prūša dēls Roberts Prūsis ir basketbolists un basketbola treneris.

 Karjera 
Mācījās Ugāles vidusskolā,Ugāles skola cāļus skaita rudenī Ventas Balss ar bobsleju sāka nodarboties 1980. gados.

Savās pirmajās olimpiskajās spēlēs 1992. gadā S. Prūsis bija rezervists, tomēr varēja startēt, jo Jānis Ķipurs bija guvis traumu. Prūsis negaidīti apsteidza Zinta Ekmaņa vadīto ekipāžu abās ieskaitēs. Nākamajās olimpiskajās spēlēs Prūsis jau vairs nebija rezervists, tomēr šoreiz zaudēja Ekmanim. 1998. gada ziemas olimpiskajās spēlēs Nagano viņš ieguva 5. vietu divnieku sacensībās un 6. vietu četriniekos. 1998. gadā Prūsis ieguva trešo vietu gan divnieku ieskaitē Pasaules kausa kopvērtējumā, gan jauktajā ieskaitē. 2000. gadā viņš ieguva sudraba medaļu četriniekos, bet 2001. gadā sudrabu četriniekos un bronzu jauktajā ieskaitē.

 Sandim Prūsim tika veikts dopinga tests pēc sacensībām Pārksitijā, un  neilgi pēc analīžu rezultātu saņemšanas viņš tika apsūdzēts dopinga lietošanā. Vēlāk par oficiālo versiju tika pasludināts tas, ka sportists lietoja nekvalitatīvas pārtikas piedevas. Tas tomēr neatturēja FIBT no trīs mēnešu diskvalifikācijas piešķiršanas Prūsim, kā rezultātā viņam gandrīz nācās izlaist olimpiskās spēles akreditācijas laiku dēļ. Viņu pielaida sacensībām, taču ekipāžai nācās startēt no pēdējās starta grupas.

Sandis Prūsis ir 2003. gada Eiropas čempions (no latviešu pilotiem šo titulu pa reizei ir ieguvuši arī Zintis Ekmanis, Jānis Ķipurs, Jānis Miņins, Oskars Melbārdis un Oskars Ķibermanis), kā arī astoņkārtējs Latvijas čempions. Prūsis ir 2000. gada Labas gribas spēļu čempions bobslejā. S. Prūsis beidza karjeru pēc 2002./03. gada Pasaules kausa bobslejā sezonas, sakarā ar nesakārtotību Latvijas sporta sistēmā.

Vēlāk kļuvis par bobsleja treneri, divus gadus trenējis Itālijas izlasi, bet kopš 2006. gada bija Latvijas izlases treneris. Amatu atstāja 2025. gadā, viņa vietā par Latvijas izlases galveno treneri tika apstiprināts Emīls Cipulis.

 Labākie rezultāti 
 Saīsinājumi: OS — Olimpiskās spēles, PK — Pasaules kauss, V. — Vieta.
 Ieskaite Disciplīna V. Gads OS Divnieki 5. 1998 Četrinieki 6. 1998 PK Divnieki 3. 1998 Četrinieki 6. 200020012003 Apvienotā iesk. 3. 19982001

 Atsauces 

 Ārējās saites 

Kategorija:1965. gadā dzimušie
Kategorija:Bobslejisti 1992. gada ziemas olimpiskajās spēlēs
Kategorija:Bobslejisti 1994. gada ziemas olimpiskajās spēlēs
Kategorija:Bobslejisti 1998. gada ziemas olimpiskajās spēlēs
Kategorija:Bobslejisti 2002. gada ziemas olimpiskajās spēlēs
Kategorija:Latvijas bobslejisti
Kategorija:Latvijas treneri
Kategorija:Ventspilī dzimušie
Kategorija:Triju Zvaigžņu ordeņa virsnieki
Kategorija:Dopinga lietas bobslejā